Document ID: 31999R2719

ΚΑΝΟΝΙΣΜΟΣ (ΕΚ) αριθ. 2719/1999 ΤΗΣ ΕΠΙΤΡΟΠΗΣ
της 20ής Δεκεμβρίου 1999
σχετικά με την τροποποίηση του κανονισμού (ΕΚ) αριθ. 1431/94 για τον καθορισμό των λεπτομερειών εφαρμογής, στον τομέα του κρέατος πουλερικών, του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ.774/94 του Συμβουλίου, της 29ης Μαρτίου 1994, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το κρέας πουλερικών και για ορισμένα άλλα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 2198/95 της Επιτροπής(2), και ιδίως το άρθρο 7,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών(3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής(4), και ιδίως το άρθρο 15,
Εκτιμώντας τα ακόλουθα:
(1) ο κανονισμός (ΕΚ) αριθ. 1431/94 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 1514/97(6), καθόρισε τις λεπτομέρειες εφαρμογής, στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94·
(2) προκειμένου να εξασφαλισθεί καλύτερος έλεγχος των εισαγωγών που προέρχονται από ορισμένες χώρες, πρέπει να απαιτείται σύμβαση προμήθειας κατά την υποβολή της αίτησης πιστοποιητικού·
(3) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΚ) αριθ. 1431/94, μετά την παράγραφο 1 προστίθεται η ακόλουθη παράγραφος:
"1α. Η αίτηση πιστοποιητικού πρέπει να συνοδεύεται από σύμβαση προμήθειας στην οποία να διευκρινίζεται ότι τα προϊόντα πουλερικών είναι διαθέσιμα για παράδοση στην Ευρωπαϊκή Ένωση κατά την περίοδο της ποσόστωσης, από την προέλευση που ζητήθηκε και για την ποσότητα που ζητήθηκε.
Η παρούσα παράγραφος εφαρμόζεται στα προϊόντα των ομάδων 1, 2 και 4 και η περίοδος της ποσόστωσης είναι εκείνη που έχει οριστεί."
Άρθρο 2
Ο παρών κανονισμός αρχίζει να ισχύει την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1999.

Labels: 3
17